b'\n_START_ARTICLE_\nJakob Steiner\n_START_SECTION_\n\xc5\xbdivljenje in delo\n_START_PARAGRAPH_\nSteiner je predaval na Univerzi v Berlinu. Bil je eden od ustanoviteljev projektivne geometrije. Osnovna misel v njegovih delih je graditev sestavljenih geometrijskih tvorb iz enostavnih s pomo\xc4\x8djo operacije projiciranja._NEWLINE_Najpomembnej\xc5\xa1e je njegovo delo iz leta 1832 Systematische Entwicklung der Ahaengigkeit geometrischer Gestalten voneinander. Velja za najve\xc4\x8djega geometrista po Apoloniju in je eden od za\xc4\x8detnikov sodobne, sinteti\xc4\x8dne geometrije. Ukvarjal se je tudi s kombinatori\xc4\x8dnimi problemi, kjer so znane njegove Steinerjeve trojice (tripleti), ki jih je prvi raziskoval Kirkman leta 1847. Leto 1850 velja za za\xc4\x8detek teorije shem (modelov).'